અમદાવાદઃ સીએમ આનંદીબહેન પટેલ ઉના અત્યાચારનો ભોગ બનેલા દલિત પરિવારને મળવા પહોંચી ગયા છે. તેમની સાથે રમણભાઇ વોર, જસાભાઇ બારોટ અને જી.આર. અલોરીયા પણ પીડિતોને મળ્યા. આનંદી બહેનને જોતાની સાથે જ પીડિતો રડી પડ્યા હતા. આનંદી બહેને પીડિતોને તેમની બાજુમાં બેસાડીને તેમની વેદના સાંભળી છે. સાથે જ યોગ્ય ન્યાય આપવાની ખાતરી આપી છે. પીડિત દલિત પરિવારને મળ્યા પછી સીએમ આનંદી બહેન પટેલે પ્રતિક્રિયા આપી છે કે રાહુલ ગાંધી આવે કે કેજરીવાર આવે માનવતાના રંગને રાજકિય મુદ્દો ન બનાવવો જોઇએ.